《艾轩老先生文集刊传上以揄扬其问学下则得佛》
宋代·陈藻

蚤岁过主融，悟逢陈叔盥。
曾待艾翁来，国风话长短。
忽听诵采艾，玉川茶八碗。
因入网山门，多舍莆阳馆。
今喜文集行，源流心事满。
头颅七十六，见此抑何缓。
百为信有侍，立志如君罕。
良晤向三山，汇缘非偶款。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。